Diari Oficial de la Generalitat Valenciana


Sumari del DOGV 2299, del 29-06-1994 (1994/831845)

ORDRE de 24 de juny de 1994, de la Conselleria d'Educació i Ciència, per la qual es convoquen proves selectives per a la provisió de places vacants al cos de mestres.
----------------------------------------------------------------------------------------------------------------------------------------------------------------------

### Dades del document

Número de DOGV
:   2299

Data del DOGV
:   29-06-1994

Secció del DOGV
:   AUTORITATS I PERSONAL

Número del document
:   1994/831845


Data del document
:   24-06-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 24 de juny de 1994, de la Conselleria d'Educació i Ciència, per la qual es convoquen proves selectives per a la provisió de places vacants al cos de mestres. [94/4482]  
D'acord amb allò que disposa l'article 4.1 del Reial Decret 574/1991 de 22 d'abril, pel qual es regula transitòriament l'ingrés en la funció pública docent, que estableix que el Ministeri d'Educació i Ciència i els òrgans corresponents de les comunitats autònomes procediran a realitzar la convocatòria per a la provisió de les places vacants dins el seu àmbit de gestió.  
Aquesta Conselleria d'Educació i Ciència acorda convocar proves selectives per a l'ingrés al cos de mestres d'acord amb les bases següents:  
1. Normes generals  
1.1. Es convoquen proves selectives per a cobrir places, situades a la Comunitat Valenciana, del cos de mestres, corresponents a les previstes en l'Oferta d'Ocupació Pública Docent de la Generalitat Valenciana per 1994, d'acord amb allò previst en el Decret 96/1994, de 24 de maig, del Govern Valencià, el desplegament de les quals per sistemes d'ingrés i especialitat, i d'acord amb les necessitats de l'ensenyament demanen, és el següent:  
 Reserva de Ingrés  
Especialitat minusvàlids lliure Total  
Educació Preescolar/Infantil 2 43 45  
Filologia:   
 Llengua castellana i anglès 2 48 50  
Educació musical 3 77 80  
Educación física 1 24 25  
 Total 200  
1.2 Les places d'ingrés lliure s'hauran d'incrementar en nombre igual al del total de funcionaris de carrera del cos de mestres que superen les proves selectives a cos de grup superior previstes en el Reial Decret 575/1991, de 22 d'abril, pel qual es regula la mobilitat entre els cossos docents, en la convocatòria d'enguany.  
Aquest nombre s'haurà de distribuir proporcionalment al nombre de places convocades entre les especialitats d'Educació Infantil y Educació Física. S'escau que el nombre a distribuir excedeix de 150, en el qual cas l'excès incrementarà l'especialitat d'Educació Musical.  
1.3. Les places convocades per a ser cobertes pels qui tinguen la condició legal de persones amb minusvàlua, d'acord amb el que indica la disposició addicional segona del Decret Legislatiu de 20 de març de 1991, del Consell de la Generalitat Valenciana, que es queden sense adjudicar per falta d'aspirants que hagen superat el procés selectiu, s'hauran d'acumular a les restants places convocades pel sistema d'ingrés lliure, de la mateixa especialitat.  
1.4. A aquestes proves selectives s'aplicarà la Llei 1/1990, de 3 d'octubre, d'Ordenació General del Sistema Educatiu i el Reial Decret 574/1991, de 22 d'abril, pel qual es regula transitòriament l'ingrés en la funció pública docent.  
1.5. El procés selectiu s'haurà d'ajustar al que es preveu en les bases d'aquesta convocatòria.  
2. Sistema de selecció  
2.1. Segons estableix la disposició transitòria cinquena de la Llei d'Ordenació General del sistema Educatiu i en el capítol sisè del Reial Decret 574/1991, de 22 d'abril, pel qual es regula transitòriament l'ingrés en la funció pública docent, el sistema de selecció haurà de constar de les fases següents:  
2.1.1. Valoració dels coneixements sobre els continguts curriculars que hauran d'impartir els candidats que resulten seleccionats i el seu domini dels recursos didàctics i pedagògics.  
S'haurà de dur a terme a través de l'exposició oral davant el tribunal d'un tema elegit per l'aspirant entre dos, extrets per sorteig, d'entre tots els que componen el qüestionari de l'especialitat a la qual s'opte i del seu plantejament didàctic, referit a un determinat curs elegit lliurement pel candidat. L'exposició serà seguida d'un debat amb el tribunal.  
El plantejament didàctic del tema triat, en l'exposició oral del qual es refereixen els apartats anteriors, podrà adoptar algun dels temes següents, d'acord amb les característiques del susdit tema:  
a) Programació didàctica del tema o elaboració d'una unitat didàctica a partir d'aquest.  
b) Descripció de pautes concretes d'actuació amb l'alumnat a partir del contingut del tema.  
c) Descripció de les implicacions educatives del tema triat en un projecte d'aula i les conseqüències d'aquestes en la programació.  
El candidat podrà triar entre una o diverses de les possibilitats esmentades i també el cicle o curs a què es referesca l'esmentat plantejament didàctic.  
L'exposició i debat anteriorment al·ludits hauran de tenir una duració màxima respectivament d'una hora i quinze minuts. L'aspirant disposarà de dues hores per a la seua preparació i pot utilitzar el material que crega oportú.  
Els temaris que corresponen a cada especialitat són els relacionats en l'annex III d'aquesta convocatòria.  
L'actuació dels aspirants davant els tribunals haurà de ser pública.  
Amb caràcter previ a la realització de les proves d'aquesta fase, els aspirants que no posseesquen la nacionalitat espanyola hauran d'acreditar el coneixement del castellà mitjançant la realització d'una prova en què es comprovarà si posseeixen un nivell adequat de comprensió i expressió oral i escrita en aquesta llengua. La prova es qualificarà com a {REF apte} o {REF no apte}, caldrà obtenir la valoració d'{REF apte} per passar a realitzar la resta de les proves.  
2.1.2. Sense perjudici d'allò que disposen els paràgrafs anteriors, i per a les especialitats que s'indiquen, s'hauran d'incorporar a la prova els següents continguts de caràcter pràctic:  
a) Filologia: llengua castellana i anglès: El debat s'haurà de realitzar (tot o en part) en la llengua de què es tracte.  
b) Educació Física: Els continguts pràctics de la prova hauran de permetre comprovar la capacitat del candidat per a dissenyar exercicis, en relació amb algun dels següents aspectes: Educació Física de base, expressió i comunicació corporal, entrenament de qualitats físiques, activitats físiques organitzades.  
El tribunal haurà de determinar la forma en què es concreten els continguts pràctics des dels supòsits mencionats.  
c) Educació Musical: En el context del debat, el candidat haurà de llegir un fragment rítmic (de setze compassos), i interpretar (amb la veu o amb un instrument que trie) un fragment musical; en tots dos casos, a partir d'una partitura que el tribunal li donarà quan es tanque per preparar l'exercici.  
El tribunal haurà de determinar la forma en què es concreten els continguts pràctics des dels supòsits mencionats.  
2.1.3. Valoració de mèrits.  
En aquesta fase es valoraran els mèrits acadèmics que acrediten els aspirants entre els quals s'hauran de trobar els serveis prestats a l'ensenyament públic. A més es consideraran mèrits acadèmics l'expedient acadèmic dels aspirants i els cursos de formació i perfeccionament superats.  
La referida valoració es realitzarà d'acord amb el barem que com a annex I s'adjunta a aquesta convocatòria.  
2.1.4. Període de pràctiques.  
Els aspirants que resulten seleccionats, com disposa l'apartat 9.1., de la base 9, haurà de realitzar un període de pràctiques que formarà part d'un procés selectiu i que tindrà per objecte la valoració de l'aptitud per a la docència d'aquests.  
La qualificació d'aquesta prova serà d'{REF apte} i {REF no apte}.  
3. Requisits dels candidats  
3.1. Requisits generals per a participar en el procediment de l'ingrés al cos de mestres.  
Per a ser admès a les proves regulades en aquesta convocatòria, s'hauran de reunir els requisits generals següents:  
a) Ser espanyol, tenir la nacionalitat d'un estat membre de la Comunitat Europea o ser nacional d'un estat que en virtut d'un tractat internacional realitzat per aquest i ratificat per Espanya, hi siga d'aplicació la lliure circulació de treballadors en els terminis del tractat constituït de la Comunitat Europea.  
b) Haver fet els 18 anys i no excedir en el moment del nomenament com a funcionari de carrera l'edat establerta per a la jubilació forçosa.  
c) No patir cap malaltia, ni estar afectat per limitació física o psíquica que siga compatible amb l'exercici de la docència.  
d) No haver estat separat per expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques.  
Els aspirants als quals es refereix l'apartat 3.1.a) d'aquesta base la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedesca, en el seu estat, l'accés a la funció pública.  
e) No ser funcionari de carrera del cos de mestres.  
f) Estar en possessió d'algun dels títols de Mestre, diplomat en Professorat d'EGB o Mestre d'Ensenyament Primari, o, si hi manca, d'acord amb allò que disposa el número 3 de la disposició transitòria cinquena de la Llei d'Ordenació General del Sistema Educatiu, haver estat exercint a l'entrada en vigor d'aquesta llei tasques docents com a funcionari interí del cos de professors d'EGB o realitzant funcions de logopeda, com a personal contractat en règim laboral, en centres d'EGB d'acord amb els requisits vigents en aquest moment.  
3.2. Requisits específics per a participar per la reserva de minusvàlua.  
3.2.1. Podran participar-hi per aquest torn, per al qual, d'acord amb la disposició addicional segona del Decret Legislatiu de 20 de març de 1991, del Consell de la Generalitat Valenciana, es reserva un 3% del total de les places convocades, aquells aspirants que tinguen reconeguda la condició legal de persones amb minusvàlua, amb una discapacitat de grau igual o superior al 33%.  
3.2.2. L'opció per aquesta reserva haurà de formular-se en la sol·licitud de participació, amb la declaració expressa de reunir la condició exigida, que s'acreditarà, cas d'obtenir-ne la plaça, mitjançant certificat de la Direcció General de Serveis Socials de la Conselleria de Treball i Seguretat Social de la Generalitat Valenciana o dels òrgans competents del Ministeri d'Assumptes Socials o dels corresponents de les comunitats autònomes.  
3.2.3. No obstant això, si en la realització de les proves se suscitaren dubtes al tribunal respecte de la capacitat de l'aspirant els funcionaris del cos de mestres, podrà demanar el corresponent dictamen de l'òrgan competent d'acord amb el que preveu l'apartat 10.1. c) de la base 10.  
3.2.4. El procés selectiu es realitzarà en condicions d'igualtat amb els aspirants d'ingrés lliure, sense perjudici de les adaptacions previstes en l'apartat 6.9.6. de la base 6 d'aquesta convocatòria.  
3.2.5. Els aspirants que concórreguen per aquesta reserva no podran concórrer a aquesta especialitat pel sistema d'ingrés lliure, ni per aquesta convocatòria, ni per cap de les convocatòries del Ministeri d'Educació i Ciència ni de la resta de comunitats autònomes amb competències plenes en matèria d'educació, per la qual cosa si es participa en aquest torn quedaran exclosos d'ofici de qualsevol altre. Així mateix només podran concórrer a una única especialitat per aquesta convocatòria.  
3.3. Tots els requisits enumerats anteriorment s'hauran de posseir el dia de la finalització del termini de presentació de sol·licituds i mantenir-se fins el moment de la presa de possessió com a funcionari de carrera.  
4. Sol·licituds i pagament de drets  
4.1. Aquells qui desitgen prendre part d'aquestes proves selectives hauran de fer-ho constar en instància, d'acord amb el model oficial, que els serà facilitada gratuïtament als serveis territorials d'Educació de la Generalitat Valenciana.  
En complimentar aquesta sol·licitud, a la qual hauran d'adjuntar dues fotocòpies del DNI o document similar del país d'origen, els aspirants tindran en compte, a més de les instruccions que figuren al dors d'aquesta, les següents:  
a) Els aspirants faran constar en el quadre corresponent l'especialitat elegida per a la realització de les proves.  
b) Els aspirants amb minusvàlua hauran d'indicar-ho en la sol·licitud, per a la qual cosa utilitzaran el quadre 3-6 d'aquesta. Així mateix hauran de sol·licitar, expressant-ho al quadre número 4, les possibles adaptacions de temps i mitjans per a la realització dels exercicis en què aquesta siga necessària.  
c) Els aspirants que per reunir les condicions establertes desitgen acollir-se a la reserva de minusvàlids hauran de consignar necessàriament en el requadre número 4 de la sol.licitud, el percentatge de minusvàlua que pateix i consigna expressament la lletra M en el quadre 2.2. d) de l'apartat 2 de la instància de participació, i també efectuar la declaració expressa prevista en la instància, que reuneix els requisits elegits per a participar en aquesta reserva.  
4.2. Els aspirants adjuntaran a les seues sol·licituds tota la documentació justificativa per a la valoració dels mèrits a què es fa referència en el barem que com a annex I s'hi adjunta, i s'entendrà que només es prendran en consideració els mèrits degudament justificats a través de la documentació que s'hi determina durant el termini de presentació de les instàncies. Llevat el cas del certificat acadèmic personal exigit en l'apartat 2 del barem, que figura com a annex I, el qual si no s'aporta es valorarà amb la puntuació d'aprovat.  
No es podrà presentar més d'una sol·licitud, llevat el cas que s'opte a més d'una especialitat. En aquest cas, caldrà presentar tantes sol·licituds i document justificatiu de mèrits, com el nombre d'especialitats a què s'opta.   
4.3. Les sol·licituds es dirigiran al director general de Personal de la Conselleria d'Educació i Ciència i es presentaran en els serveis territorials d'Educació d'Alacant, Castelló o València, o en els llocs i forma que determina l'article 66 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Aquests oficines estan obligades, dins les 24 hores a partir de la seua presentació, a cursar les instàncies rebudes a la direcció territorial corresponent a la província consignada per l'interessat en el requadre {REF província de preferència per a realitzar la prova} de la sol.licitud. En el cas que s'opte per presentar la sol·licitud en una oficina de correus, es farà en sobre obert perquè la instància siga segellada i datada pel funcionari de correus abans de ser certificada.  
Les sol·licituds subscrites pels espanyols en l'estranger podran cursar-se en el termini assenyalat en l'apartat 4.4 d'aquesta base, a través de les representacions diplomàtiques o consulars espanyoles corresponents, les quals les trametran a continuació a l'òrgan competent. L'interessat adjuntarà a la sol·licitud el comprovant bancari d'haver satisfet el pagament dels drets d'examen.  
4.4. El termini de presentació de sol·licituds serà de 20 dies naturals comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
4.5. Els drets d'examen seran de 2.436 pessetes, inclosa la formació de l'expedient i s'ingressaran en el compte corrent restringit denominat: {REF Generalitat Valenciana. Conselleria d'Economia i Hisenda. Compte restringit de col·laboració en la recaptació de tributs, preus públics i sancions}, de les entitats de crèdit col·laboradores que determina l'annex I de l'Ordre de 26 de febrer de 1993, de la Conselleria d'Economia i Hisenda (DOGV de 17.03.93). Les despeses de transferència aniran a càrrec de l'interessat. En la sol·licitud haurà de figurar el segell de l'entitat bancària, acreditatiu del pagament de drets, la falta o abonament dels quals fora de termini comportarà l'exclusió de l'aspirant. En cap cas la presentació i pagament en l'entitat bancària comportarà la supressió del tràmit de presentació, en el termini de forma, de la sol·licitud davant l'òrgan expressat en l'apartat 4.3 d'aquesta base.  
4.6. Els errors que puguen advertir-se en les sol·licituds es podran esmenar en qualsevol moment, d'ofici o a petició de l'interessat.  
5. Admissió d'aspirants  
5.1. Finalitzat el termini de presentació d'instàncies la Direcció General de Personal dictarà resolució declarant aprovada la llista provisional d'admesos i d'exclosos, que haurà de publicar-se en el DOGV. En aquelles llistes hauran de constar els cognoms, el nom, el DNI, el procediment selectiu pel qual participa, la província d'examen, i, si escau, la causa d'exclusió.  
5.2. Els aspirants exclosos disposaran d'un termini de deu dies comptadors a partir de l'endemà de la publicació de la resolució per a poder esmenar el defecte que n'haja motivat l'exclusió. Les reclamacions s'adreçaran a la Direcció General de Personal, segons que disposen els articles 71, 121 de la Llei 30/1992, de 26 de novembre, i es presentaran per qualsevol de les formes previstes en l'apartat 4.3. d'aquesta convocatòria.  
5.3. Les reclamacions presentades seran acceptades o denegades per resolució expressa del director general de Personal, per la qual es declararà aprovada la llista definitiva d'admesos i exclosos, que serà publicada en el DOGV.  
Contra aquesta resolució, d'acord amb el que preceptua l'article 109, en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de la seua publicació, després de la comunicació a l'òrgan que va dictar l'acte impugnat, segons que disposa l'article 110.3 de la Llei 30/1992, de 26 de novembre.  
5.4. Els drets d'examen seran reintegrats d'ofici als aspirants que hagen estat exclosos definitivament de la realització de les proves selectives.   
6. Òrgans de selecció  
6.1. La selecció dels participants serà realitzada pels tribunals i per les comissions de seleccions nomenades a l'efecte. Aquest nomenament s'efectuarà per part de la Direcció General de Règim Econòmic i Personal, mitjançant la publicació de la composició dels tribunals en el Diari Oficial de la Generalitat Valenciana.  
6.2. Composició dels tribunals  
Els tribunals estaran compostos per funcionaris de carrera en actiu del cos de mestres o del cos d'inspectors al servei de l'administració educativa, en nombre imparell, no inferior a cinc.  
La totalitat dels membres dels tribunals hauran de pertànyer a cossos d'igual o superior grup de classificació que el que corresponga al que opten els aspirants i estar en possessió de titulació igual o superior nivell acadèmic que la que s'exigeix per al cos de mestres.  
Els tribunals estaran integrats per:  
- Un president designat directament per la Direcció General de Personal.  
- Quatre vocals, designats per sorteig públic entre funcionaris de carrera en actiu del cos de mestres, habilitats en l'especialitat assignada al tribunal, adscrits en l'àmbit de la Direcció Territorial d'Educació on actuarà de tribunal. Excepcionalment, quan les característiques de l'especialitat ho aconsellen, el director general de Personal podrà designar directament aquests vocals entre funcionaris dels cossos docents.  
Podran nomenar-se tants tribunals com es crega convenient.  
Actuarà com a secretari el vocal més modern de l'escalafó, tret que el tribunal acorde determinar-ho d'una altra manera.   
Per a cada tribunal es designarà pel mateix procediment un tribunal suplent.  
El sorteig a què abans s'ha al·ludit es realitzarà, d'acord amb el que estableix la resolució de la Direcció General de Personal de 22 de juny de 1994.  
6.3. Composició de les comissions de selecció  
Quan en funció del nombre d'aspirants i places convocades calga nomenar més d'un tribunal per a alguna de les especialitats, es constituirà una comissió de selecció per cada una d'aquestes.  
Aquestes comissions estaran formades per un nombre imparell de membres no inferior a cinc, que hauran de reunir els requisits enumerats en l'apartat 6.2 d'aquesta base per als components dels tribunals. Les comissions seran designades per la Direcció General de Personal, i es publicarà la seua composició en el Diari Oficial de la Generalitat Valenciana, que inclourà la designació del president.  
En aquelles especialitats en què es nomene tribunal únic, aquest actuarà a més com a comissió de selecció, sense que per açò canvien de funcions en la comissió de selecció els membres del tribunal.  
Per al nomenament de secretari en la comissió de selecció s'atendrà al que es disposa en l'apartat 6.2 d'aquesta base, per al nomenament del secretari de tribunal.  
6.4. Abstenció  
Els membres dels òrgans de selecció s'abstindran d'intervenir, i ho notificaran a la Direcció General de Personal, quan es produesquen circumstàncies de les que es preveuen en l'article 20 de la Llei de Procediment Administratiu o si haguessen realitzat tasques de preparació d'aspirants a proves selectives d'accés a cos o escales del grup B en els cinc anys anteriors a la publicació d'aquesta convocatòria.  
Els presidents sol·licitaran als membres dels òrgans de selecció declaració expressa de no trobar-se en les circumstàncies previstes en el paràgraf anterior.  
6.5. Recusació  
Així mateix, els aspirants podran recusar els membres del tribunal o de la comissió de selecció quan concórreguen les circumstàncies previstes en l'article 20 de la Llei de Procediment Administratiu.   
6.6. El termini per a manifestar l'abstenció serà de deu dies naturals comptadors a partir de la publicació en el Diari Oficial de la Generalitat Valenciana del nomenament dels òrgans de selecció.  
6.7. Amb anterioritat a la iniciació de les proves selectives a les quals fa referència aquesta convocatòria , la Direcció General de Personal publicarà en el Diari Oficial de la Generalitat Valenciana, resolució per la qual es nomena els nous membres dels òrgans de selecció que hagen de substituir els que hagen perdut la seua condició per alguna de les causes previstes en l'apartat 6.4 d'aquesta base.  
6.8. Després de la convocatòria dels presidents, per a la constitució vàlida de l'òrgan, a l'efecte de la realització de sessions, deliberacions i presa d'acords, es constituiran els tribunals i les comissions de selecció, amb assistència del president i el secretari, o qui els substituesquen, i almenys la meitat dels seus membres.  
La suplència dels presidents dels tribunals s'autoritzarà per la Direcció General de Personal; la dels vocals, pel president que hi haja d'actuar, tenint en compte que correspondrà al vocal suplent respectiu o, si hi manca, als que li seguesquen segons l'ordre en què figuren en la disposició que els haja nomenat.  
6.9. Funcions dels òrgans de selecció  
6.9.1. Funcions de les comissions de selecció  
Correspondrà a aquestes comissions:  
- La coordinació dels tribunals pel que fa al compliment dels terminis previstos en aquesta ordre.  
- L'agregació de les puntuacions corresponents a les diferents fases del procediment selectiu, ordenació dels aspirants i declaració dels que l'hagen superat.  
- L'elaboració i publicació de les llistes d'aspirants seleccionats, així com la tramesa d'aquestes a la Direcció General de Personal.  
- Dins les diverses fases del procés selectiu, les comissions de selecció resoldran tots els dubtes que puguen sorgir en l'aplicació d'aquestes normes, i el que s'ha de fer en els casos no previstos.  
6.9.2 Funcions dels tribunals  
Correspon als tribunals:  
- La valoració dels coneixements sobre els continguts curriculars que hauran d'impartir els candidats i el seu domini dels recursos didàctics i pedagògics, als quals es refereix l'article 20 del Reial Decret 574/1991, pel qual es regula transitòriament l'ingrés en la funció pública docent, i l'apartat 2.1.1 de la base 2 d'aquesta convocatòria.  
6.9.3 Els tribunals podran proposar la incorporació d'assessors especialistes per a la realització de funcions tècniques de suport, que es limitaran a prestar col·laboració en les seus especialitats tècniques. La seua designació correspondrà a la Direcció General de Personal.  
6.9.4. Funcions encomanades a altres òrgans de l'administració.  
L'assignació de la puntuació que corresponga als aspirants pels mèrits acadèmics que acrediten, segons el barem que figura com a annex I en aquesta convocatòria serà realitzada pels òrgans de l'administració a què fa referència l'apartat 8.2 de la base 8.  
6.9.5. El procediment d'actuació dels òrgans de selecció s'haurà d'ajustar en tot moment al que es disposa en la Llei 30/1992, de 26 de novembre.  
6.9.6. Els òrgans de selecció adoptaran les mesures que calguen en els casos que resulte necessari, de manera que els aspirants amb minusvàlues gaudesquen de similars oportunitats per a la realització dels exercicis que la resta dels participants. En aquest sentit, s'establiran per a les persones amb minusvàlues que les sol·liciten en la forma prevista en l'apartat 4.1. de la base 4 d'aquesta convocatòria les adaptacions possibles en temps i mitjans per a la seua realització.  
6.9.7 En cap cas les comissions de selecció o els tribunals quan, per ser tribunals únics, actuen com a comissió de selecció, podran declarar que han superat el procés selectiu un nombre superior d'aspirants al de places convocades. Qualsevol proposta d'aprovats que contravinga el que s'ha establert anteriorment serà nul·la de ple dret.  
6.9.8. A l'efecte de comunicacions i altres incidències, les comissions de selecció tindran la seu en la Conselleria d'Educació i Ciència, Direcció General de Personal, av. de Campanar, núm. 32, 46219 València i els tribunals, en els serveis territorials d'Educació on actuen.  
6.9.9. Els òrgans de selecció que actuen en aquestes proves selectives tindran la categoria segona de les que es preveuen en l'article 19 de l'Ordre de 17 de febrer de 1986, de la Conselleria d'Economia i Hisenda (DOGV de 10 de març), sobre indemnitzacions per raó de servei.  
7. Començament i desenvolupament de les proves  
7.1. Començament  
Aquestes proves selectives començaran a partir del dia 1 de setembre d'enguany i hauran d'haver acabat preferentment el 20 de setembre.  
Els aspirants seran convocats a l'acte de presentació davant el tribunal, mitjançant la resolució per la qual es declare aprovada la llista definitiva d'admesos i exclosos.  
En aquesta convocatòria s'indicarà la data, l'hora i el lloc de realització de l'acte de presentació.  
En l'acte de presentació els tribunals convocaran els aspirants per a la realització del contingut d'índole pràctica, si és el cas, determinant la data, l'hora i el lloc de realització, i les condicions per al seu desenvolupament; o convocarà els aspirants qua ha d'actuar en primer lloc. Aquests anuncis hauran de fer-se públics pels tribunals en els locals on estiguen realitzant-se els actes de presentació. En tot cas, hauran de mitjançar 48 hores entre la convocatòria i l'inici de les proves.  
Els aspirants hauran d'anar amb el Document Nacional d'Identitat o document similar del país d'origen, passaport o permís de conducció en que aparega la fotografia del titular.  
Els qui no es presenten a l'esmentat acte quedaran exclosos del procés selectiu, llevat dels casos de força major degudament justificats i apreciats pel tribunal.  
Una vegada començades les actuacions davant el tribunal els successius anuncis hauran de fer-se públics pel tribunal en els locals on es facen les proves amb quaranta-vuit hores, almenys, d'antelació al començament d'aquestes.  
Els aspirants seran convocats en crida única, i seran exclosos de la prova els qui no hi compareguen, llevat dels casos de força major degudament justificats apreciats pel tribunal.  
Així mateix, si els tribunals saberen que algun dels aspirants no posseeix algun dels requisits exigits per aquesta convocatòria, després de l'audiència prèvia de l'interessat, hauran de proposar la seua exclusió al director general de Personal, i li comunicaran, igualment, les inexactituds o falsedats formulades per l'aspirant en la sol·licitud d'admissió a les proves selectives, a l'efecte procedent.  
Contra la resolució d'exclusió de l'aspirant que, d'acord amb el que preceptua l'article 109, en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, podrà interposar-se recurs contenciós administratiu davant el Tribunal de Superior de Justícia de la Comunitat Valenciana, en el termini de dos mesos comptadors a partir de la publicació, després de la comunicació a l'òrgan que va dictar l'acte impugnat, segons que disposa l'article 110.3 de la Llei 30/1992, de 26 de novembre.  
Les places convocades seran assignades als òrgans de selecció segons els criteris següents:  
- Al mateix tribunal, si és tribunal únic.  
- A la comissió de selecció, si hi ha diversos tribunals.  
7.2. Desenvolupament  
L'ordre d'actuació dels aspirants s'iniciarà alfabèticament per aquells que tinguen el primer cognom que comence amb la lletra {REF N}, de conformitat amb el que estableix la Resolució de 11 de maig de 1994, de la Direcció General de la Funció Pública.  
Els tribunals que no compten amb aspirants el primer cognom dels quals comence per la lletra {REF N} començaran l'ordre d'actuació per la lletra o lletra següents per ordre alfabètic.  
7.3. Prova d'acreditació del coneixement del castellà per els aspirants que no posseeixen la nacionalitat espanyola.  
7.3.1. Amb caràcter previ a la realització de les proves a què es refereixen els apartats 6.1 i 6.3 d'aquesta ordre, els aspirants que no tinguen la nacionalitat espanyola hauran d'acreditar el coneixement del castellà per mitjà de la realització d'una prova per comprovar que posseeixen un nivell adequat de comprensió i expressió oral i escrita en aquesta llengua.  
Estan exempts de la realització de la prova a què es refereix l'apartat anterior aquells que es troben en possessió del diploma superior d'espanyol com a llengua estrangera establert pel Reial Decret 826/1988, de 20 de juliol (BOE del 29), modificat i completat pel Reial Decret 1/1992, de 10 de gener (BOE del 15), o posseir el certificat d'aptitud en espanyol per a estrangers expedit per les escoles oficials d'idiomes.  
Finalitzat el termini de presentació d'instàncies, la Direcció General de Personal dictarà resolució que es publicarà en el Diari Oficial de la Generalitat Valenciana, on s'anuncie el lloc i la data de celebració de les proves a què es refereixen els apartats anteriors, així com als llocs on estan exposades al públic les llistes d'aspirants que, de conformitat amb el que disposa aquesta ordre han de realitzar aquesta prova. En contra d'aquestes llistes, els interessats tindran un termini de deu dies per a efectuar les reclamacions. Les reclamacions s'adreçaran a la Direcció General de Personal i es presentaran en qualsevol dels llocs previstos en l'apartat 3.3. d'aquesta convocatòria. Les reclamacions presentades seran acceptades o denegades per resolució expressa, publicada als mateixos llocs on es féu la publicació de les llistes d'aspirants que han de realitzar la prova.  
En contra d'aquesta resolució els interessats podran interposar recurs contenciós administratiu abans de la comunicació a l'òrgan convocant, d'acord amb el que es disposa en els articles 107 i 110 de la LRJAP-PAC.  
7.3.2. El contingut de la prova d'acreditació del coneixement del castellà el determinaran, als aspirants, els tribunals de la convocatòria, prenent com a referència el que disposa l'annex III del Reial Decret 826/1988, de 20 de juliol, pel qual s'estableixen diplomes acreditatius del coneixement de l'espanyol com a llengua estrangera.  
7.3.3. Tribunals de valoració. La valoració de la prova a què es refereix l'apartat anterior la realitzaran els tribunals compostos per un president i quatre vocals designats per resolució de la Direcció General de Personal, entre funcionaris en actiu del cos de professors d'escoles oficials d'idiomes de l'especialitat d'espanyol per a estrangers. Excepcionalment, quan això no siga possible, la Direcció General de Personal podrà designar directament els vocals entre els funcionaris d'altres especialitats i podrà nomenar-hi assessors especialistes en els termes previstos en l'apartat 5.2.2 d'aquesta convocatòria. L'esmentada resolució haurà de publicar-se en el Diari Oficial de la Generalitat Valenciana.  
Per a cada tribunal es designarà, pel mateix procediment, un tribunal suplent.  
Es nomenaran els tribunals que calga d'acord amb el nombre d'aspirants que hagen de realitzar aquesta prova.  
Sense perjudici del que disposa l'apartat 6.7 sobre composició i funcions, s'aplicarà als membres d'aquests tribunals el que es disposa per als òrgans de selecció.  
7.3.4. Valoració. Els tribunals qualificaran aquesta prova amb {REF apte} o {REF no apte} i s'haurà d'obtenir la valoració d'apte per a poder realitzar les altres proves.  
Finalitzada la realització de la prova, la Direcció General de Personal dictarà resolució en què s'anuncie la data i el lloc on es faran publiques les llistes dels aspirants que han obtingut la qualificació d'apte.  
En contra d'aquestes els interessats podran interposar recurs ordinari davant el director general de Personal, de conformitat amb el que es disposa en els articles 107 i 114 de la LRJAP-PAC.  
8. Qualificació  
8.1. Valoració de coneixements  
Els tribunals valoraran aquesta fase del procés selectiu entre 0 i 10 punts.  
La puntuació de cada aspirant en aquesta fase serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal hi haja una diferència de tres o més enters seran automàticament excloses les qualificacions màxima i mínima, i es calcularà la puntuació mitjana entre les qualificacions restants.  
En acabar cada sessió diària els tribunals publicaran en el tauler d'anuncis del lloc d'actuació les qualificacions corresponents a la sessió.  
Posat que els tribunals de Filologia: Llengua Castellana i Anglès, Educació Física i Educació Musical determinen la incorporació a la prova dels continguts de tipus pràctic, previstos en l'apartat 2.1.2 de la base 2, fora de l'exposició i del debat descrit en l'apartat 2.1.1 de la mateixa base, hauran de dur-la a terme abans del desenvolupament de l'exposició i el debat dels aspirants, sense que la valoració dels continguts done lloc a puntuació expressa. La valoració d'aquests haurà, per tant, de quedar incorporada a la puntuació única obtinguda en la prova, segons que estableix l'apartat 8.1 de la base 8.  
En acabar la realització de la fase de valoració de coneixements, els tribunals trametran a les comissions de selecció la relació de tots els aspirants presentats ordenats de major a menor puntuació, amb una aproximació màxima de deu mil·lèsimes, amb indicació del seu DNI. Els tribunals confeccionaran les llistes diferenciades d'aspirants segons que el sistema pel qual hagen participat siguen el d'ingrés lliure o de reserva.   
8.2. Valoració de mèrits  
L'assignació de la puntuació que corresponga als aspirants, segons el barem que figura en l'annex I d'aquesta convocatòria es portarà a efecte pel servei territorial d'Educació respectiu, per a la qual cosa el director territorial corresponent podrà nomenar una comissió administrativa composta per funcionaris docents, del seu àmbit territorial, o d'administració general, els qui realitzen aquesta valoració en nom dels òrgans de selecció, aportant-hi els resultats que obtinguen.  
La puntuació obtinguda per aquesta valoració de mèrits es farà pública en els taulers d'anuncis de les direccions territorials d'Educació respectives, i els interessats podran presentar-hi escrit de reclamació en el termini de deu dies a partir de la seua exposició, adreçat al director territorial d'Educació respectiu, a qui en correspón l'estudi i la resolució.  
Contra aquesta resolució, que es notificarà personalment als reclamants al domicili que figure en la sol.licitud, es podrà interposar recurs ordinari davant el director general de Personal de la Conselleria d'Educació i Ciència.  
8.3. Segons el que s'estableix en la base 6 d'aquesta convocatòria, correspon a les comissions de selecció l'agregació de les puntuacions obtingudes pels aspirants en les distintes fases del procés selectiu, l'ordenació d'aquests segons les puntuacions totals obtingudes i la declaració del que hagen superat les dues fases.  
Les comissions de selecció, una vegada rebudes les puntuacions atorgades pels tribunals, afegiran les puntuacions de la fase de valoració de mèrits, i n'exclouran aquells aspirants que no hagen obtingut un mínim de 5 punts sumant a la puntuació atorgada pels tribunals la corresponents als apartats 2 i 3 del barem que, com a annex I, s'adjunta a aquesta convocatòria.  
9. Superació del procés selectiu  
9.1. Superaran el procés selectiu, i per tant, es declararà que l'han aprovat, aquells aspirants que, havent obtingut almenys cinc punts afegint a la puntuació atorgada pels tribunals la corresponent als apartats 2 i 3 del barem, Annex I d'aquesta convocatòria, i ordenats segons la puntuació total obtinguda, tant per la seua actuació davant el tribunal en la primera fase, com el conjunt de mèrits inclosos en l'esmentat barem, obtinguen un número d'ordre igual o inferior al nombre de places assignades a la comissió de selecció.  
9.2. Les comissions de selecció, una vegada determinats els aspirants que han superat el procés selectiu, confeccionaran una llista única en la qual figuraran, separadament, els aspirants que l'hagen superat per la reserva de minusvàlids i pel torn d'ingrés lliure. Dins de cada un d'aquests grups els aspirants s'ordenaran segons la puntuació obtinguda.  
9.3. En el cas que en confeccionar aquesta llista es produïren empats, aquests es resoldran atenent successivament els criteris següents:  
1) Major puntuació en la valoració dels coneixements.  
2) Major puntuació en la valoració de l'apartat 1 de l'annex I d'aquesta convocatòria.  
3) Major puntuació en la valoració de l'apartat 2 de l'annex I.  
4) Major puntuació en l'apartat 3 de l'annex I.  
5) Major puntuació en els subapartats dels apartats 1, 2 i 3 de l'annex I i pel mateix ordre en què hi apareguen relacionats.  
Si amb l'aplicació dels criteris anteriors hi subsistíssen empats, aquests es resoldran mitjançant sorteig públic realitzat per la comissió de selecció.  
9.4. Aquestes llistes es faran públiques en els taulers d'anuncis dels serveis territorials d'Educació i en la Conselleria d'Educació i Ciència. Un exemplar d'aquestes s'elevarà a l'òrgan convocant amb la resta de la documentació corresponent al desenvolupament dels procediments selectius.  
9.5. Les places que hagen quedat vacants per la reserva de minusvàlids seran acumulades per les comissions de selecció a les d'ingrés per torn lliure.  
9.6. En cap cas podrà declarar-se que han superat el procés selectiu major nombre d'aspirants que el nombre de places convocades.   
9.7. La Conselleria d'Educació i Ciència publicarà en el DOGV l'ordre amb les llistes úniques d'aprovats per especialitats, en la forma prevista en l'apartat 9.2 d'aquesta base.  
9.8. Els aspirants que superen el procés selectiu per dos o més especialitats hauran d'exercitar opció per un dels llocs, mitjançant instància adreçada a la Direcció General de Personal, en el termini de deus dies comptadors a partir de la publicació en el DOGV de la llista d'aspirants aprovats, i podran sol.licitar prórroga per a la realització del període de pràctiques en l'altre o altres llocs.  
9.9. Els aspirants que concórreguen i superen el procés selectiu en convocatòries corresponent a distintes administracions educatives, hauran d'optar per una d'elles en el termini de deu dies, comptadors a partir de la publicació de la llista d'aprovats, mitjançant instància adreçada a la Direcció General de Personal renunciant a tots els drets que puguen correspondre-li per la seua participació en les restants. Si no fa aquesta opció, l'acceptació del primer nomenament s'entendrà com una renúncia tàcita a les restants.  
9.10. Aquells opositors que, fent ús de la reserva de minusvàlids, hagen superat les fases del procés selectiu, i si escau, el període de pràctiques, no podran tornar a fer ús d'aquest sistema.  
9.11. Els qui superen les proves selectives han d'acreditar el seu coneixement oral i escrit de valencià mitjançant la presentació dels certificats, diplomes o títols que hagen estat homologats per la Generalitat Valenciana, segons disposa l'article 9 del Decret Legislatiu de 20 de març de 1991 del Consell de la Generalitat Valenciana, o si hi escau, mitjançant la realització d'un exercici específic que es convocarà oportunament. Els qui no complesquen el requisit anterior es comprometran a la realització dels oportuns cursos de perfeccionament que s'organitzen amb aquesta finalitat.  
9.12. La declaració de pròrroga en les pràctiques, l'exempció d'aquestes o la renúncia als drets derivats del procés selectiu no suposarà la modificació en les places assignades a la resta dels aspirants.  
10. Presentació de documents i nomenament de funcionaris en pràctiques  
10.1. En el termini de vint dies naturals comptadors des de l'endemà que es publiquen les llisten d'aprovats en el Diari Oficial de la Generalitat Valenciana, aquests hauran de presentar en la direcció territorial d'Educació de la província on han actuat, per qualsevol del mitjans assenyalats en l'article 38.4 de la Llei 30/92, els documents següents:  
a) Fotocòpia compulsada del títol exigit per a l'ingrés en el cos corresponent, o fotocòpia compulsada del certificat acadèmic acompanyat del dipòsit del títol. En el cas que la data del títol o certificat acadèmic siga posterior al dia en què va expirar el termini de sol.licituds fixat en la convocatòria, haurà de fer-se constar la data d'acabament dels estudis.  
Els qui s'haguessen acollit a l'exempció de la titulació, d'acord amb el que determina la disposició transitòria cinquena de la Llei d'Ordenació General del Sistema Educatiu, hauran de presentar, en lloc de la documentació a que fa referència el paràgraf anterior, certificat acreditatiu d'exercir, a l'entrada en vigor d'aquesta llei, tasques docents com a funcionari interí del cos de professors d'Educació General Bàsica, o funcions de logopeda com a personal contractat en règim laboral, en centres d'EGB, segons els requisits exigits per la normativa anterior.  
 b) Declaració jurada o promesa de no haver estat separat mitjançant expedient disciplinari del servei de cap administració pública, ni trobar-se inhabilitat per a l'exercici de funcions públiques, segons el model que figura com a annex II a aquesta convocatòria.  
 c) Els aspirants que hagen fet valer la seua condició de persones amb minusvàlues hauran de presentar un certificat dels òrgans competents de la Conselleria de Treball i Seguretat Social, del Ministeri d'Afers Socials i, si escau, de la comunitat autònoma corresponent, que acredite aquesta condició i igualment hauran de presentar un certificat dels esmentats òrgans acreditatiu de la compatibilitat amb l'exercici de la funció docent.  
d) Fotocòpia del Número d'Identificació Fiscal (NIF)  
10.2 Els qui tingueren la condició de funcionaris públics de carrera estaran exempts de justificar documentalment les condicions i requisits ja demostrats per a obtenir l'anterior nomenament, i hauran de presentar en aquest cas un certificat o full de serveis del servei territorial d'Educació, de la Direcció General de la Funció Pública de la Conselleria d'Administració Pública o del ministeri o òrgan de què depenen, per a acreditar aquesta condició, en el qual es consignaran de manera expressa les següents dades:  
a) Indicació del cos, àrea o especialitat a què pertanyen, Número de Registre de Personal i si es troben en servei actiu.  
b) Lloc i data de naixement.  
c) Títol acadèmic que posseeixen i data d'expedició.  
d) Nombre i import de triennis, així com la data de compliment d'aquests.  
 Si en el certificat no es pot fer constar algun d'aquests requisits exigits per a l'ingrés en el cos de mestres per no obrar els expedients personals dels interessats, aquests hauran de remetre separadament la documentació que els acredite.  
10.3. Els aspirants que havent superat els processos selectius ja estiguen prestant serveis remunerats en l'administració com a funcionaris de carrera, interins o com a personal laboral, sense perjudici de la situació administrativa o laboral que d'acord amb la normativa vigent els corresponga, hauran de formular opció per la percepció de les remuneracions, durant la seua condició de funcionaris en pràctiques, d'acord amb el que preveu el Reial Decret 456/1986, de 10 de febrer (BOE de 6 de març).  
10.4. Els qui dins el termini fixat i llevat dels casos de força major no presentaren la documentació, o de l'examen d'aquesta es deduís que estan mancats d'algun dels requisits assenyalats en la base 3, no podran ser nomenats funcionaris en pràctiques i quedaran anul·lades les seues actuacions, sense perjudici de la responsabilitat en què hagen incorregut per falsedat en la sol·licitud inicial.  
10.5. La Conselleria d'Educació i Ciència procedirà a nomenar funcionaris en pràctiques, al llarg del curs escolar, els aspirants seleccionats que no estiguen exempts de la realització d'aquestes, assignant-los destinació per a dur-les a terme, bé en vacants o en substitucions de caràcter temporal en centres dependents de la Conselleria d'Educació i Ciència, on les necessitats del servei ho requeresquen.  
En cas de no incorporar-se a les esmentades destinacions en el termini de cinc dies a partir de la comunicació d'aquestes, s'entendrà que renuncia a les proves selectives. Els aspirants seleccionats que estiguen exempts de la fase de pràctiques, podran, això no obstant, optar per ser nomenats funcionaris en pràctiques incorporant-se a la destinació que se'ls adjudique quedant exempts de l'avaluació d'aquestes. Si no es realitzava aquesta opció romandran en servei actiu en els seus cossos d'origen fins que es realitze l'aprovació dels expedients dels processos selectius.  
10.6. Les destinacions que se'ls adjudicaran per a la realització del període de pràctiques tindran caràcter provisional.  
11. Fase de pràctiques  
11.1. Les pràctiques tindran per objecte la valoració de l'aptitud per a la docència dels aspirants seleccionats i formaran part del procés selectiu.  
11.2. La duració d'aquestes, que no serà inferior a tres mesos, serà establerta per la Direcció General de Personal mitjançant resolució que la regule.  
11.3. Les pràctiques es qualificaran com a {REF apte} o {REF no apte}, segons determine la comissió qualificadora nomenada a l'efecte mitjançant una resolució reguladora d'aquesta fase.  
11.4. La Direcció General de Personal declararà, mitjançant una resolució motivada, la pèrdua dels drets al seu nomenament com a funcionari de carrera dels aspirants que siguen qualificats com a {REF no aptes}.  
11.5. Dispenses.  
Quedaran dispensats de l'avaluació de la fase de pràctiques els qui hagen prestat serveis docents com a funcionaris en centres públics, sempre que el nomenament haja estat expedit per la Conselleria d'Educació i Ciència de la Generalitat Valenciana, pel Ministeri d'Educació i Ciència o pels òrgans corresponents d'altres comunitats autònomes amb assignació de Número de Registre de Personal, sempre que la duració d'aquests serveis siga igual o superior a la requerida com a període de pràctiques.  
11.6. Des del moment del nomenament de funcionaris en pràctiques fins el nomenament com a funcionaris de carrera, el règim jurídico-administratiu dels opositors serà el de funcionari en pràctiques, sempre que estiguen exercint un lloc docent.  
12. Nomenament de funcionaris de carrera  
12.1. Finalitzada la fase de pràctiques, la Conselleria d'Educació i Ciència aprovarà els expedients i elevarà la corresponent proposta de nomenament de funcionaris de carrera al Ministeri d'Educació i Ciència, que aprovarà i publicarà la llista d'ingressats en el cos de mestres.  
12.2. Els mestres ingressats en virtut d'aquesta convocatòria quedaran obligats a obtenir la seua primera destinació en centres directament gestionats per la Conselleria d'Educació i Ciència, al seu dia, pel procediment ordinari, i acudiran amb caràcter forçós al concurs general de trasllats, segons que disposa el punt 5 de l'article 11 del Reial Decret 895/1989, de 14 de juliol, en la redacció donada pel Reial Decret 1664/1991, de 8 de novembre.  
12.3. D'acord amb allò disposat en la disposició addicional tercera de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, la manca de resolució expressa a les sol·licituds o reclamacions reglades en aquesta ordre tindrà efectes desestimatoris de la sol·licitud o reclamació.  
13. Recursos  
Aquesta convocatòria i tots els actes administratius que es deriven d'aquesta i de l'actuació dels òrgans de selecció, podran ser impugnats en els casos i en la forma establerts en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració podrà, si escau, procedir a la revisió de les resolucions dels tribunals segons el que preveu la Llei 30/92, de 26 de novembre.  
València, 24 de juny de 1994  
El conseller d'Educació i Ciència,  
JOAN ROMERO I GONZÁLEZ  
ANNEX I  
Barem per a la valoració  
dels mèrits acadèmics  
1. Experiència prèvia  
La puntuació màxima assignada per aquest apartat serà de 6 punts.  
1.1. Per cada curs complet en l'ensenyament públic, en places d'especialitats corresponents al cos de mestres: 1,500 punts.  
1.2. Per períodes de temps inferiors al curs complet en les places que s'indiquen en l'apartat anterior: 0,1666 punts per mes.  
1.3. Per cada curs acadèmic complet en l'ensenyament públic en altres places diferents a les incloses en els apartats anteriors amb nomenament com a funcionari o contracte com a personal laboral fix: 0,750 punts.  
1.4. Per cada curs acadèmic complet en l'ensenyament privat en places de nivell educatiu i especialitat corresponent al cos de mestres: 0,250 punts.  
Per aquest subapartat 1.4 no es podrà assignar més d'1 punt.  
A l'efecte de la valoració d'aquests subapartats es considerarà com a curs complet haver prestat serveis almenys durant sis mesos en el mateix curs escolar.  
Documents justificatius:  
1.1. Fotocòpia compulsada del document justificatiu del nomenament amb expressió de la duració real d'aquest, o si no n'hi ha, certificat dels serveis prestats expedit pel servei territorial o òrgan competent.  
Només es comptabilitzaran els períodes compresos entre l'1 de setembre i el 30 de juny.  
1.2. Fotocòpia compulsada del document justificatiu del nomenament amb expressió de la duració real d'aquest, o si no n'hi ha, certificat dels serveis prestats expedit pel servei territorial o òrgan competent.  
Només es comptabilitzaran els períodes compresos entre l'1 de setembre i el 30 de juny.  
1.3. Fotocòpia compulsada del document justificatiu del nomenament o contracte amb expressió de la duració real d'aquest, o si no n'hi ha, certificat dels serveis prestats expedit pel servei territorial o òrgan competent.  
Només es comptabilitzaran els períodes compresos entre l'1 de setembre i el 30 de juny.  
1.4. Fotocòpia compulsada del document justificatiu del nomenament o contracte amb expressió de la duració real del càrrec, o si no n'hi ha, certificat del director del centre amb el vist-i-plau del Servei d'Inspecció Educativa, fent constar l'especialitat i duració real dels serveis.  
Només es comptabilitzaran els períodes compresos entre l'1 de setembre i el 30 de juny.  
2. Expedient acadèmic  
Per aquest apartat es podrà valorar un màxim de 2 punts.  
Per una qualificació mitjana de l'expedient acadèmic de:  
Fins a 6 punts: 1,00 punt.  
Des de 6 punts fins a 7,5 punts: 1,75 punts.  
Des de 7,5 punts fins a 10 punts: 2,00 punts.  
Per a obtenir-los, es valoraran les qualificacions literàries o les equivalents numèriques consignades en els certificats acadèmics personals, que hauran d'aportar els interessats, necessaris per a l'obtenció del títol exigit amb caràcter general per a l'ingrés en el cos de mestres.  
A l'efecte de valoració de la puntuació mitjana que s'obtinga es consideraran de forma diferenciada els trams de puntuació que s'indiquen a continuació i les equivalències entre qualificacions numèriques o literàries que igualment s'hi expressen:  
Trams de puntuació Equivalències  
Fins a sis punts Aprovat: cinc punts.  
Des de sis fins  
a set punts i mig Notable: set punts.  
Des de set i mig  
fins a deu punts Excel·lent: nou punts.  
Matrícula d'honor: deu punts.  
Les qualificacions que continguen l'expressió literal {REF Bien} es consideran equivalents a 6 punts.  
Quan l'aspirant acredite la possessió del títol, però no aporte el corresponent certificat acadèmic personal, la puntuació atorgada serà l'assignada a Aprovat.  
Per a les puntuacions revalidades s'atorgarà igualment la puntuació assignada a Aprovat.  
Documents justificatius:  
Certificat acadèmic personal amb indicació de les qualificacions obtingudes acompanyat del dipòsit del títol o fotocòpia compulsada del títol requerit per a ingrés en el cos.  
3. Cursos de formació i perfeccionament i altres mèrits  
Per aquest apartat es valorarà un màxim d'1 punt.  
3.1. Per cada curs de formació i perfeccionament, convocat per les administracions educatives o universitats, no inferior a 30 hores: 0,300 punts.  
Per aquest subapartat 3.1. no serà possible obtenir més de 0,8000 punts.  
3.2. Per cada títol de llicenciat universitari no al·legat per a l'ingrés en el cos o pel grau de doctor: 0,100 punts.  
Per aquest subapartat 3.2. no serà possible obtenir més de 0,200 punts.  
Documents justificatius  
3.1. Certificat o fotocòpia compulsada d'haver cursat aquests, en què conste de manera expressa la duració de les hores del curs.  
3.2. Fotocòpia compulsada del títol o resguard de l'abonament dels drets d'expedició.  
ANNEX II  
..., amb DNI núm. ..., que viu a ..., província d ..., carrer/plaça ... núm. ..., pis ..., telèfon ..., a l'efecte de ser nomenat funcionari del cos de mestres.  
Declare sota jurament/promesa que no hea estat separat del servei de cap de les administracions públiques i que no em trobe inhabilitat per a l'exercici de funcions públiques.  
..., ... d ... de 1994  
ANNEX III  
Temaris que han de regir en les convocatòries  
d'accés al cos de mestres  
Especialitat: Educació Pre-escolar/Infantil; Filologia: Llengua Castellana i Anglès; i Educació Física, els publicats en l'annex II de l'Ordre de 29 d' abril de 1991 (DOGV del 02.05.91) de la Conselleria de Cultura, Educació i Ciència.  
Especialitat: Educació Musical.  
1. Projectes curriculars d'educació musical: objectius i continguts per a l'Educació Primària. Models de programació.  
2. L'evaluació en l'educació musical. Característiques, classes, mecanismes i instruments d'avaluació.  
3. Principis bàsics dels corrents pedagògico-musicals del segle XX. Anàlisi i projecció d'aquestes en l'educació musical escolar.  
4. L'actividad musical en l'educació psicomotriu: coordinació general i pràxica, alteracions d'esquema i ajust corporal, trastorns de l'orientació tempo-espacial; diverses aportacions interdisciplinàries.  
5. L'activitat musical en l'àmbit de les deficiències auditives: tècniques de sensibilització vibràtil, estimulació de resposta, objecte intermediari i espai multisensorial; articulació i rítmica, diverses aportacions interdisciplinàries.  
6. El llenguatge musical. L'educació estètica de l'escolar a través de l'audició de la interpretació de la lectura i de la creació musical. Procés d'ensenyament i aprenentatge de la lectura i escriptura musicals: objectius, continguts i recursos didàctics.  
7. El joc en el desenvolupament general del xiquet: teories, característiques i classificacions del joc infantil. El joc com a activitat espontània i com a activitat motriu organitzada. El paper animador del mestre.  
8. El joc com a activitat d'ensenyament i aprenentatge en l' educació musical. Criteris de classificació i selecció de repertori. Aportacions i possibilitats del joc en les activitats que es relacionen amb l'educació vocal, instrumental i de moviment i dansa.  
9. El cos i el moviment com a mitjans d'expressió musical. La relaxació: tècniques necessàries per a l'activitat musical vocal, instrumental i de moviment. La dansa en l'educació musical. Formes de danses universals i del folklore dels diferents pobles d'Espanya en l'Educació Primària.  
10. La improvisació com a forma d'expresió musical lliure i espontània. La improvisació com a procediment compositiu. Recursos didàctics per a la creació musical en l'aula.  
11. La cançó i la seua influència en el procés educatiu musical. Les intencions comunicatives del cant. El cant coral en l'Educació Primària: cant homofònic i polifònic. Criteris de selecció del repertori escolar. Metodologia i recursos didàctics en el procés d'ensenyament i aprenentatge d'una cançó.  
12. El desenvolupament de la veu com a instrument d'expressió musical. Metodologia i recursos didàctics de la tècnica vocal: respiració, articulació, entonació, resonància. La tesitura vocal en l'Educació Primària.  
13. Els instruments musicals en l'Educació Primària: percussió corporal, petita percussió, làmines, instruments de tradició popular i instruments de construcció pròpia. Aportacions i possibilitats.   
14. La pràctica instrumental. Criteris de selecció i sistematització del repertori instrumental en l'Educació Primària. Objectius i continguts de l'activitat instrumental en l'aula. Metodologia i recursos didàctics en el procés d'ensenyament i aprenentatge d'una peça instrumental.  
15. El desenvolupament de la percepció auditiva: altures, duracions, intensitats, timbres i disposicions formals. Tècnica i métodes.  
16. L'audició musical: la seua didàctica. Objectius, continguts i activitats. Programació d'audicions.  
17. L'entorn sociocultural i la seua influència en el desenvolupament de la sensibilitat musical. El consum de la música en la societat actual: els mitjans de comunicació. Aportacions i possibilitats dels mitjans àudio-visuals en el desenvolupament de la percepció i apreciació musical.  
18. Els grans períodes de la història de la música: formes i estils.